Άμπραχαμ φαν Κόιλενμπορχ

Ο Άμπραχαμ φαν Κόιλενμπορχ (ολλανδικά: Abraham van Cuylenborch, αναγραφόμενος σε παλαιότερες πηγές ως KuilenburgHuygens Inc., Geschiedenis der Vaderlandsche Schilderkunst) ήταν Ολλανδός ζωγράφος και σχεδιαστήςΟλλανδικό Ίδρυμα Ιστορίας της Τέχνης της Χρυσής Ολλανδικής Εποχής στη ζωγραφική.

Βιογραφία
Δεν είναι πολλά πράγματα γνωστά σχετικά με τον βίο του καλλιτέχνη. Έχει γίνει η υπόθεση ότι γεννήθηκε στην Ουτρέχτη περί το 1620, γεγονός που βασίζεται στο ότι έγινε μέλος στη Συντεχνία του Αγίου Λουκά της πόλης το 1639.Walter A. Liedtke, Dutch Paintings in the Metropolitan Museum of Art, Volumes 1-2, Metropolitan Museum of Art (New York, N.Y.), σελ. 133Biografisch portaal van Nederland, Abraham van Cuylenburg, αν και σε άλλη πηγή αναφέρεται ως έτος γέννησης "περί το 1610".Web Gallery of Art: CUYLENBORCH, Abraham van Δεν είναι γνωστό τίποτε για τους γονείς του.University of Amsterdam, Amsterdam Centre for the Study of the Golden Age, Abraham van Cuylenburg

Αναφέρεται ότι διετέλεσε μαθητής του Κορνέλις φαν Πούλενμπουρχ, αλλά, όπως αναγράφει ο Liedtke, ο Πούλενμπουρχ βρισκόταν στην Αγγλία κατά την περίοδο 1637 - 1641, όταν δηλαδή ο Κόιλενμπορχ έπρεπε να μαθητεύει. Όπως κι αν έχει, ο Κόιλενμπορχ επηρεάστηκε πολύ από τον Πούλενμπουρχ και εντυπωσιάστηκε από την επιτυχία που σημείωναν τα έργα τόσο αυτού όσο και του πιθανού μαθητή του, Ντιρκ φαν ντερ Λίσσε στην Αυλή της Χάγης, ωστόσο σε αντίθεση με τους δύο αυτούς καλλιτέχνες, δεν εργάστηκε ποτέ εκτός Ουτρέχτης, όπου και νυμφεύτηκε στις 23 Μαΐου 1641. Τα περισσότερα έργα του χρονολογούνται κατά τη δεκαετία του 1640.

Ο Κόιλενμπορχ απεβίωσε στην Ουτρέχτη στις 22 Νοεμβρίου 1658.

Έργο
Ο Κόιλενμπορχ ειδικευόταν σε "αρκαδικούς" πίνακες με σπήλαια και μυθολογικές, ενίοτε και βιβλικές, μελοδραματικές σκηνές. Αυτές οι σκηνές αντλούν την έμπνευσή τους από έργα του Πούλενμπουρχ, αλλά και έργα του Κάρελ ντε Χόοχ, ο οποίος είχε δραστηριοποιηθεί στην Ουτρέχτη κατά τη δεκαετία του 1630. Τα σπήλαια (grottos) και οι κατακόμβες της Ρώμης είχαν από παλαιότερα εντυπωσιάσει τους Ολλανδούς καλλιτέχνες, όπως τον Μάρτεν φαν Χέιμσκερκ κατά τη δεκαετία του 1530. Ο Κόιλεμπορχ ήταν προικισμένος καλλιτέχνης στη ζωγραφική μορφών και κατά καιρούς συνεργάστηκε με άλλους ζωγράφους, όπως τον Γιάκομπ Ντουκ,J. Rosen, 'On a collaboration between Jacob Duck and Abraham van Cuylenborch', Oud Holland 117 (2004), σελ. 74-78 αλλά όχι τόσο λεπτεπίλεπτος όσο ο Πούλενμπουρχ. Τα τοπία του είναι αρκετά ρεαλιστικά, με ύφος που προσομοιάζει αυτό του Γιαν Μποτ.

Παραπομπές

Εξωτερικοί σύνδεσμοι

 Δείτε επίσης 
 Ζωγραφική της ολλανδικής Χρυσής Εποχής
 Κατάλογος Ολλανδών ζωγράφων

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής